Grandduklando de Toskanio

La Grandduklando de Toskanio - itale Granducato di Toscana - estis historia ŝtato en centra Italio, kiu ekzistis kun interrompo de la napoleonaj militoj inter la jaroj 1569 kaj 1859. Ĝi estis la daŭrigo de la antaŭa Duklando de Florenco. La ĉefurbo estis Florenco. Ĝis la Vestfalia Paco de 1648, la Grandduklando de Toskanio formale estis parto de la germanlingva Sankta Romia Imperio. La Unuiĝintaj Provincoj de Centra Italio, satelita ŝtato de la Reĝlando Sardio-Piemonto, aneksis Toskanion en 1859. La teritorio estis formale aldonita al Sardio en 1860, post referendumo, en kiu 95 procentaĵoj de la voĉdonantoj aprobis. Dek jarojn pli poste, en 1870, la tuta Reĝlando Sardio-Piemonto inkluzive de Toskanio iĝis parto de la Itala reĝlando.

 Regantoj de Toskanio 
Vidu ankaŭ: :Kategorio:Granddukoj de Toskanio.

 Dukoj de Florenco (Mediĉoj) 
 1531–1537 Aleksandro de Mediĉo (Alessandro de’ Medici)
 1537–1569 Kozimo la 1-a de Mediĉo (Cosimo I. de’ Medici)

 Granddukoj de Toskanio (Mediĉoj) 
 1569–1574 Kozimo la 1-a de Mediĉo (Cosimo I. de’ Medici)
 1574–1587 Francisko la 1-a de Mediĉo (Francesco I. de’ Medici)
 1587–1609 Ferdinando la 1-a de Mediĉo (Ferdinando I. de’ Medici)
 1609–1621 Kozimo la 2-a de Mediĉo (Cosimo II. de’ Medici)
 1621–1670 Ferdinando la 2-a de Mediĉo (Ferdinando II. de’ Medici)
 1670–1723 Kozimo la 3-a de Mediĉo (Cosimo III. de’ Medici)
 1723–1737 Johano Gastono de Mediĉo (Gian Gastone de’ Medici)

 Granddukoj de Toskanio (Habsburgo-Loreno) 
 1737–1765 Francisko (la 2-a) Stefano (Francesco Stefano di Lorena)
 1765–1790 (Petro) Leopoldo la 1-a (Pietro Leopoldo d’Asburgo-Lorena)
 1790–1801 Ferdinando la 3-a (Ferdinando III. d’Asburgo-Lorena)

 Reĝoj de Etrurio (Burbonoj de Parmo) 
 1801–1803 Ludoviko la 1-a de Etrurio (Lodovico aŭ Luigi di Borbone)
 1803–1807 Karlo la 2-a de Parmo, Karlo Ludoviko (Carlo Lodovico aŭ Luigi di Borbone)

 Granddukoj de Toskanio (Bonaparte) 
 1808–1814 Elisa Bonaparte (titulara granddukino)

 Granddukoj de Toskanio (Habsburgo-Loreno) 
 1814–1824 Ferdinando la 3-a (Ferdinando III. d’Asburgo-Lorena), denove
 1824–1849 Leopoldo la 2-a de Toskanio (Leopoldo II. d’Asburgo-Lorena)
 1849 respubliko
 1849–1859 Leopoldo la 2-a, denove
 1859–1860 Ferdinando la 4-a de Toskanio (Ferdinando IV. d’Asburgo-Lorena)

Toskanio estis aneksita de la Reĝlando Sardio-Piemonto. La formalan titolon "grandduko de Toskanio" (sen efektiva regado) plu havis la imperiestroj de Aŭstrio en sia Titolaro de la imperiestro de Aŭstrio ĝis 1918.

 1860–1916 Francisko Jozefo la 1-a, imperiestro de Aŭstrio, apostola reĝo de Hungario, ktp.
 1916–1918 Karlo la 1-a / 4-a, imperiestro de Aŭstrio (1-a), apostola reĝo de Hungario (4-a), ktp.

Kategorio:Eksaj landoj de Eŭropo
Kategorio:Historio de Italio
Toskanio
Kategorio:Italaj duklandoj
Kategorio:Teritorioj de la Sankta Romia Imperio
Grandduklando
Kategorio:Administraj unuoj fonditaj en 1560-1569
Kategorio:Aperis en 1569
Kategorio:Administraj unuoj malfonditaj en 1859